Автор: Екип Varna24.bg 09:59 / 01.01.2018 Коментари (0) 912
По традиция в полунощ на 31 декември по домовете в цялата страна тръгват сурвакарите. Те благославят стопаните за една мирна и плодородна годината. Традицията сурвакане, която се спазва и до ден днешен не е нищо друго освен вербална магия за здраве и добро.
Всеки един елемент от сурвачките има определено значение - зависи какъв е цветът на преждата, какви плодове са поставени по нея и от какво дърво е изработена. Ако назад в годините сурвачките са се изработвали във всяко българско в сегашни дни много хора предпочитат да си ги купят.
"За да бъде традиционна тя трябва да бъде изработена от дряново дърво. В едни райони на България от дряново дърво на други места от дъбово дърво, както е например в кюстендилския край с дъбова тояга. Трябва да има пара, златна пара, която да пожелае да бъдат парични хората, житен клас, който да напомня за плодородието на страната.", разказа пред камерата на ТВ "Европа"Мария Добрикова - продавач на сурвачки.